Place visited by 535 members. Recently by: Krumel, Toolio, niamhmc87, scapania, Wildrover, Gus, JimMc, mickdylan, muddyboots, PaulNolan, pinchy, Hill-Billy1602, Kiwitrekker, PeakPaul, ewen Onnie in haar huis in Kuruman aangeval | Netwerk24
Deur Kaydene Davids 11 Maart 2019 18:44
’n Onderwyseres van Kuruman is erg getraumatiseer nadat ’n onbekende man haar helder oordag in haar huis op die dorp aangeval het.
Elmarie Cloete (58), wat op dié Noord-Kaapse dorp skoolhou, het snywonde aan haar arms en nek opgedoen nadat sy ’n man by die agterdeur van haar huis betrap het.
Haar man, Leonard (59), wat tydens die voorval geslaap het nadat hy die vorige aand nagskof gewerk het, sê die man het sy vrou Sondag omstreeks 15:00 by die agterdeur ingewag, ’n mes gegryp en haar na ’n buitekamer gesleep waar ’n erge stoeiery tussen hulle ontstaan het.
Hier het die aanvaller onder meer haar nek en arms met die mes, wat hy in die egpaar se huis gekry het, gesteek.
“Behalwe vir die steekwonde aan haar arms en nek en die lyfseer is sy oukei, maar erg getraumatiseer. Sy het genadiglik nie ernstige beserings in die voorval opgedoen nie. Ons is dankbaar daarvoor.”
Leonard sê Elmarie het daarin geslaag om van die aanvaller te vlug en hy is deur die bebloede gesig van sy vrou in hul slaapkamer begroet.
Volgens hom het die aanvaller nie ’n wapen gehad nie, behalwe die mes wat hy in die huis gegryp het, en niks is in die voorval gebuit nie.
Dit is nie duidelik in watter rigting die aanvaller gevlug het nie, want hy was reeds skoonveld toe Leonard ondersoek gaan instel het.
Kapt. Olebogeng Tawana, ’n polisiewoordvoerder, sê die polisie ondersoek ’n klag van huisroof.
Die aanvaller is steeds op vrye voet.
Enigiemand met inligting kan kapt. Victor Mabena by 063 691 1089 bel.
Die buitekamer waar Elmarie Cloete en haar aanvaller gestoei en sy met ’n mes gesteek is.Foto: WhatsApp
Die snymerke aan Elmarie Cloete se nek. Foto: WhatsApp
Meer oor: Kuruman | Polisie-Ondersoek | Aangeval | Onderwyseres | Misdaad
KYK: Nóg ’n toeskouer stamp sokkerspeler